Source: http://www.relia.sk/detail.aspx?id=124
Timestamp: 2018-12-12 01:51:02+00:00
Document Index: 15972202

Matched Legal Cases: ['§ 43', '§ 6', '§ 6', '§ 65', '§ 91', '§ 94']

Zdanenie príjmov autorov a umelcov od 1.1.2016 - 3. časť - Jozef Mihál - Daňové a odvodové tipy
Zdanenie príjmov autorov a umelcov od 1.1.2016 - 3. časť
21. decembra 2015 20:46
Ak to zhrnieme, autori a umelci majú tri možnosti ako zdaniť svoje honoráre.
1. Zrážková daň (§ 43 ods. 3)
Výhody - len 19% daň aj v prípade vysokých príjmov, žiadne odvody.
Nevýhody - základ dane je honorár znížený len o (2%) odvod do umeleckého fondu - nie je možné uplatniť výdavky, ani skutočné ani paušálne. Základ dane nie je možné znížiť o nezdaniteľné časti.
2. Aktívny príjem (§ 6 ods. 2)
Výhody - základ dane je honorár znížený o skutočné alebo paušálne výdavky a výdavky na odvody. Základ dane sa ďalej zníži o nezdaniteľné časti. Pri nízkom celkovom príjme (do 1901 eur ročne) sa nemusí podávať daňové priznanie, respektíve sa nemusí platiť daň (dôležité pre umelcov a autorov dôchodcov).
Nevýhody - pri vysokom príjme daň 25%. Z aktívneho príjmu sa platia odvody.
3. Pasívny príjem (§ 6 ods. 4)
Výhody - základ dane je honorár znížený o skutočné alebo paušálne výdavky. Z pasívneho príjmu sa neplatia žiadne odvody. Pri nízkom celkovom príjme (do 1901 eur ročne) sa nemusí podávať daňové priznanie, respektíve sa nemusí platiť daň (dôležité pre umelcov a autorov dôchodcov).
Nevýhody - základ dane sa nemôže znížiť o nezdaniteľné časti. Pri vysokom príjme daň 25%.
Od 1.1.2016 je účinný nový zákon č. 185/2015 Z. z. Autorský zákon, ktorý nahrádza dovtedajší zákon č. 618/2003 Z. z.
V novom Autorskom zákone:
- licenčné zmluvy sú definované v § 65,
- dielo na objednávku – dielo vytvorené autorom na základe zmluvy o dielo v § 91,
- definícia umeleckého výkonu a výkonného umelca v § 94 a nasl.,